open-index/open-wikipedia-markdown huggingface dataset:
Antártida Occidental

A **Antártida Occidental**, ou **Antártida Menor** é unha das dúas grandes rexións en que se divide a Antártida, correspondendo á beira das Montañas Transantárticas que enfronta ao océano Pacífico e que comprende basicamente a Terra de Marie Byrd, a Terra de Ellsworth e a Península Antártica. Toda a Antártida Occidental queda dentro do Hemisferio Occidental. Está separada da masa principal do continente (Antártida Oriental) polo Mar de Ross e o Mar de Weddell, semellando unha xigantesca península que se estreita desde o Polo Sur cara ao extremo sur de América do Sur. Ás veces tamén se denomina *Antártida Occidental* a toda a parte do continente que está dentro do Hemisferio Occidental.
O nome existiu por máis de 90 anos (Balch, 1902; Nordenskjöld, 1905), pero o seu uso xeneralizado comezou co Ano Xeofísico Internacional (1957-58) xa que as exploracións revelaran que as Montañas Transantárticas constitúen unha útil separación rexional entre a Antártida Occidental e a Antártida Oriental. O Advisory Committee on Antarctic Names (US-ACAN, Estados Unidos) aprobou o nome (en inglés, *West Antarctica*) en 1962.
Mar de Weddell

miniatura|left|Mar de Weddell.
miniatura|left|Barreira de xeo.
O **mar de Weddell** é unha ampla porción do océano Glacial Antártico comprendida entre a Península Antártica polo oeste, as illas Orcadas do Sur polo norte, a Terra de Coats e a Terra da Princesa Marta ao leste. Ao sur atópase a segunda barreira de xeo máis grande do mundo: o conxunto Filchner-Ronne, que se apoia na Terra de Edith Ronne, esta barreira rodea en gran parte á grande illa Berkner. Xunto ao litoral da Península Antártica está a barreira de xeo Larsen, cuxa parte norte colapsou rapidamente nos últimos anos.

A parte da Antártida localizada ao oeste deste mar, ata o mar de Ross, denomínase Antártida Occidental ou Menor, e ao leste, Antártida Oriental ou Maior.

A anchura máxima deste mar é duns 2.000&nbsp;km, cubrindo unha área de 2,8 millóns de km².

Foi nomeado en honor ao mariño británico James Weddell que se internou neste mar en 1823 alcanzando os 74° S. Foi explorado amplamente por primeira vez polo escocés William S. Bruce entre 1902 e 1904. Foi neste mar que o barco de Shackleton, o Endurance foi atrapado e destruído polo xeo.

Crese que a separación do ex-continente Gondwana comezou no mar de Weddell.
## Véxase tamén
John Soane

**John Soane** (10 de setembro de 1753 — 20 de xaneiro de 1837), foi un importante arquitecto inglés do último terzo do s.XVIII e principios do s.XIX.

Pertencía ao movemento arquitectónico chamado "clasicismo romántico" inglés, unha variante dentro do Neoclasicismo.
Era un arquitecto con certa visión utópica.

Levaba sempre consigo ao pintor Gandy, que retrataba e esaxeraba os seus proxectos. Debuxáballe incluso algúns edificios en ruínas.(moi típico dos románticos).

## Obras principais 
* **Banco de Inglaterra** (1777), neoclásico, é o seu máis famoso traballo, ten unha idea de estrutura de cúpula abovedada, semellante a que tiña Piranesi. Grecas na bóveda, cariátides na lanterna son outros dos seus detalles.
Ten certa idea de planta libre, xa que se interconexionan espazos.

* **Casa Soane** en Lincoln's Inn Fields,(1811) mercou unha parte e logo foi estendéndoa, foi facéndoa por partes. Modifica a fachada con arcos e revestimento pétreo.
É extremadamente sinxelo, ata un extremo revolucionario. A súa composición baséase en edificios, espazos pequenos no interior doutros máis grandes; espazos diáfanos e transitorios. 
Para ilumina-las zonas interiores utiliza lucernarios, diversos e con vidro de cores.

Algúns espazos eran moi estreitos e era nestes nos que colocaba as súas coleccións. Dunha forma moi romántica, mesturou todos os estilos, na súa colección e na súa arquitectura. Creou grandes espazos en altura, chegando incluso a tripla altura, onde colocaba as coleccións.

No seu "Breackfast room", colocou espellos para face-los espazos máis grandes.

Hoxe en día é un museo, e xa el o ideara para tal, coma "casa-museo".

* **Dullwich Picture Gallery** (1812), é unha galería de pintura.
Chama a atención po-las referencias arqueolóxicas que emprega. Decoracións funerarias, ataúdes na fachada...
Isto recorda de novo a Piranesi.

Composición de Floreiros, e elementos xeométricos moi elementais.

**Outras obras relevantes foron**:

* **Aynhoe Park**, Aynhoe, Banbury, Oxfordshire
* **Chillington Hall**
* **Moggerhanger Park**, Moggerhanger, Bedfordshire
* **Piercefield House**
* **Pitzhanger Manor**
* **The Royal Hospital**, Chelsea
* '''St John's Bethnal Green**
* **Trinity Church Marylebone**
* **Tyringham Hall**, Newport Pagnell, Buckinghamshire
* **St. Peter's Church**, Walworth
* **South Hill Park**
* **Wimpole Hall**, Arrington, Royston, Cambridgeshire
* **Wokefield Park'''
Clasicismo romántico

O **Clasicismo Romántico**, é un movemento arquitectónico, que pode incluírse dentro do Neoclasicismo, que data de finais do século XVIII e metade do século XIX.

É unha arquitectura burguesa, a burguesía por primeira vez ten real importancia, pois a partir da Revolución Francesa, os burgueses conseguirán poder político con Parlamento e a Cámara dos Comúns.

A muller comeza a ter importancia, e tamén é salientable o dereito ao voto, inda que soamente os ricos son os que o poden exercer.

Os burgueses son os que encargan esta arquitectura.

O clasicismo romántico diferénciase do Neoclasicismo no seu **carácter doméstico**. Son edificios máis pequenos, onde o máis importante é o confort, o benestar, que é xusto o que valora a burguesía.

Os arquitectos románticos sométense máis á cidade que os "neoclásicos normais", os románticos teñen máis en conta a cidade.

## Principais arquitectos
;Inglaterra
*John Soane
*John Nash

;Francia
*Pierre-François Léonard Fontaine
*Charles Percier
*Durand

;Alemaña
*Van Klenze
*Schinkel
Número másico

O **número másico** é a suma do total de protóns e neutróns que hai no núcleo dun átomo. Ao non incluír os electróns, o número non se modifica se está ionizado. O número másico represéntase coa letra **A**.

## Ecuacións co número másico
*A = número de protóns + número de neutróns
*Número de neutróns = Número másico - Número atómico

## Véxase tamén 
### Outros artigos 
* Número atómico · Isótopo
Festa do pan de Cea

miniatura|250px|Monumento ás panadeiras e panadeiros de Cea (detalle) (2003).

A **festa do pan de Cea** é unha festa gastronómica anual celebrada no concello de San Cristovo de Cea desde 1991 para promover este pan artesán. Está declarada Festa de interese turístico de Galicia.

A festa, que ten lugar o primeiro domingo de xullo, logrou que se recuperasen os fornos tradicionais do concello, así como que se construíran outros novos.

## Véxase tamén 
### Ligazóns externas 
* Sitio web do Concello
* Sitio web Pan de Cea
Archon: The Light and the Dark

***Archon: The Light and the Dark*** é un videoxogo desenvolvido por Free Fall Associates e distribuído por Electronical Arts orixinalmente para Atari 8-bit en 1983. Fixéronse versións para Apple II, Commodore 64, Amstrad CPC, ZX Spectrum, Amiga, IBM PC, Apple Macintosh e NES.

Archon é un xogo baseado no xadrez onde se representa a eterna loita da luz contra a escuridade, os dous teñen un mesmo obxectivo, conquista-los cinco puntos de poder ou elimina-lo outro bando. Na vez das pezas típicas do xadrez movemos ogros, manticoras, cabaleiros, valquirias ata completar un total de oito especies e 18 pezas por bando. O xogo consiste en dúas pantallas, a primeira é un taboleiro de xadrez onde os bandos manobran por quendas alternativas, cando coinciden dúas figuras pasamos a outra pantalla onde combaten entre eles.

## Notas 
## Véxase tamén 
### Ligazóns externas 
* *Archon: The Light and the Dark* en MobyGames
Roberto Carlos da Silva

**Roberto Carlos da Silva**, nado en Garça (Estado de São Paulo) o 10 de abril de 1973, é un futbolista brasileiro. Xogou de lateral esquerdo e Estivo en activo como xogador ata 2015, ano en que comezou a súa traxectoria como adestrador.

Comezou a súa carreira no União São João de Araras, xogou para o Palmeiras, Inter Milán, Real Madrid e foi 120 veces internacional coa selección nacional de fútbol do Brasil coa que gañou a Copa do Mundo de 2002. Desde o 2 de agosto de 2005 goza de dobre nacionalidade hispano-brasileira.

## Traxectoria 
Os seus primeiros pasos futbolísticos foron en 1980 en Araras unha cidade do Estado de Sao Paulo. O equipo onde comezou chamábase União São João. Con 14 anos chegou ó primeiro equipo, con 16 debutou na selección Sub-20 do Brasil e con 18 xogou no Palmeiras, sendo convocado coa selección do Brasil.

En 1995 deu o salto ó fútbol europeo recalando no Inter de Milán, para un ano despois incorporarse á disciplina do Real Madrid da man de Fabio Capello, onde xogou 11 temporadas converténdose no xogador non español con máis partidos xogados no Real Madrid.

Destacou pola súa velocidade, os seus remates fortes co seu pé esquerdo. Disto cabe destacar o espectacular gol de falta dende cerca do medio do campo que lle marcou á selección francesa no mundialiño do 97, previo ó mundial do 98. A nivel de logros gañou 4 ligas, 3 supercopas, 3 ligas de campións, a Supercopa de Europa e 2 Copas Intercontinentais.

Foi nomeado por Pelé como un dos 125 mellores xogadores que permanecen con vida (FIFA 100).

O 9 de marzo de 2007 anunciou a declaracións á cadea de radio española Onda Cero, que ó final da tempada 2006-2007 deixaría de vestir a camiseta do Real Madrid. O 5 de xuño de 2007 firmou por 3 temporadas co Fenerbahçe turco.

## Participacións nas Copas do Mundo 
* Na Copa Mundial de fútbol de 1998 en Francia quedaron subcampións.
* Na Copa Mundial de fútbol de 20002 en Corea do Sur e o Xapón quedaron campións.
* Na Copa Mundial de fútbol de 2006 en Alemaña quedaron nos cuartos de final.

## Palmarés 
### Campionatos nacionais 
Logrou co Palmeiras do Brasil nas tempadas 1993 e 1994 o Campionato Brasileiro; co Real Madrid de España nas tempadas 1997, 2001, 2003 e na 2007 a Liga Española, e tamén co Real Madrid conseguiu nas tempadas 1997,2001 e 2003 a Supercopa de España.

### Copas internacionais 
Co Brasil conseguiu a Copa América no 1997 e 1999, a Copa Confederacións no 1997, e a Copa Mundial de Fútbol no 2002; logo co Real Madrid logrou a Liga de Campións da UEFA en 1998,2000 e no 2002, a Copa Intercontinental nos anos 1998 e 2002 e gañou a Supercopa de Europa en 2002.

### Distincións individuais 
* Balón de prata en 2002
* *FIFA World Player*, prata en 1997.

## Véxase tamén 
### Ligazóns externas 
* Datos do xogador en bdfutbol.com
George Gershwin

**George Gershwin**, nado en Brooklyn (Nova York) o 26 de setembro, 1898 e finado nos Ánxeles (California) o 11 de xullo de 1937, foi un compositor estadounidense.

## Traxectoria 
Naceu co nome de Jacob Gershowitz, segundo fillo de pais xudeus procedentes de Rusia. George escribiu a maioría das súas composicións coa colaboración do seu irmán máis vello Ira Gershwin. Gershwin compuxo para Broadway, para orquestras clásicas e escribiu tamén cancións populares con éxito. As súas obras sintetizan aspectos do jazz dentro da tradición da música clásica. Dúas das súas pezas máis coñecidas son "Rhapsody in Blue" (1924) e "Porgy and Bess" (1935)
Dissorophidae

miniatura|dereita|Esqueleto de *Cacops* no Museo Field de Historia Natural
**Dissorophidea** é un taxon extinguido de anfibios Temnospondyli de medida mediana que prosperaron en Europa e América do Norte a principios do Permiano. Malia que eran anfibios, parece que estaban ben adaptados á vida sobre a terra, con patas ben desenvolvidas, vértebras sólidas, e unha fileira de placas de armadura feitas de óso dérmico, que protexía o animal e robustecía as costas.
Winter Sports

**Winter Sports** é un videoxogo desenvolvido por Software Images e publicado por Electric Dreams Software para Commodore 64 e ZX Spectrum en 1985.

Xogo deportivo no que podemos elixir entre oito deportes de inverno:
* Descenso: Baixada pola montaña pasando entre as portas para chegar á mesa o antes posible
* Slálom: sortear de esquerda a dereita os paus cravados na neve
* Gran Slálom: unión das dúas anteriores
* Hóckey sobre xeo: a proba máis interesante do xogo
* Saltos
* Patinaxe de velocidade
* Bobsled
* Biathlon

## Véxase tamén 
### Ligazóns internas 
*https://gamefaqs.gamespot.com/-/948119-
*https://www.mobygames.com/game/14661/winter-sports/
*https://www.cpc-power.com/index.php?page=detail&num=1734
*https://archive.org/details/zx_Winter_Sports_1985_Electric_Dreams_Software
Toy Bizarre

***Toy Bizarre*** é un videoxogo desenvolvido por Activision para Commodore 64 e ZX Spectrum en 1984.

## Trama 
Nunha fábrica de xoguetes sen vir a conto os bonecos comezan a rebelarse, Merton, o garda nocturno ten que tratar de poñer fin á rebelión, para o que ten catro vidas para pechar catro das seis válvulas da fábrica para impedir que enchan de aire a uns globos e estouren, conseguindo así liberar os bonecos, ademais temos a molesta presenza de Hefty Hilde que desfai todo o que facemos.
The Fourth Protocol (videoxogo)

**The Fourth Protocol** é un videoxogo desenvolvido por Electronical Pencil en 1985, baseado nunha novela homónima de Frederick Forsyth, para ZX Spectrum, Commodore 64, Amstrad CPC e IBM PC.

É un xogo de estratexia no que o axente dos servizos de intelixencia británico John Preston ten a misión de recompoñer o Plan Aurora soviético.
Quazatron

***Quazatron*** é un videoxogo desenvolvido por Graftgold e publicado por Hewson Consultants en 1986 para o ZX Spectrum.

No xogo diriximos un robot rotatorio, KLP-2, que ten a misión de limpa-la cidade de Quazatron dunha invasión extraterrestre.
Cyberun

***Cyberun*** é un videoxogo desenvolvido por Ultimate Play The Game para ZX Spectrum en 1986. Apareceron versións tamén para Amstrad CPC e MSX.
Cyberun é un arcade formado no que temos por misión recoller unha serie de cristais que despois se transformarán en cybernita, a principal fonte de enerxía do Universo. Para realizar a nosa misión primeiro teremos que recompoñer a nave, xa que está dividida en oito anacos esparexidos pola superficie do planeta.
Winter Games

***Winter Games*** é un videoxogo desenvolvido por Epyx baseado nos Xogos Olímpicos de Inverno. Apareceu en 1984 para o Commodore 64 e posteriormente saíron versións para Amiga, Amstrad CPC, Apple II, Atari 2600, Atari 7800, Atari ST, MSX, NES, IBM PC e ZX Spectrum.

## Probas 
* Salto de esquí
* Esquí acrobático
* Velocidade a patíns
* Patinaxe artística
* Bobsled
* Biathlon
* Patinaxe estilo libre

## Véxase tamén 
### Ligazóns internas 
* https://www.mobygames.com/game/1215/winter-games/
Diapositiva

miniatura|dereita|diapositiva
Unha **diapositiva** é unha fotografía que rexistra a luz directamente en positivo, isto é sen inversión de valores, sobre soporte transparente. A diapositiva proxectase por medio dun proxector de diapositivas nunha pantalla.
Xerxes

**Xerxes** é o nome de dous reis aqueménidas de Persia.

* Xerxes I (-486 - -465).
* Xerxes II ( - -424).
NGC 2494

**NGC 2494** é unha galaxia espiral barrada da constelación Monoceros.
O seu brillo superficial é 13.4, Ascensión recta 7h 59m 7.2s e a declinación -0° 38' 15" . A galaxia **NGC 2494** foi descuberta o 6 de febreiro de 1864 por Albert Marth.
Pittsburgh, Pensilvania

**Pittsburgh** é unha cidade de Pensilvania, Estados Unidos, sede do Condado de Allegheny. De acordo co censo de 2020 conta con 302.971 habitantes, sendo así a 68º cidade máis poboada do país. A súa área metropolitana, a segunda máis poboada de Pensilvania, alcanza os 2,37 millóns de habitantes.

É coñecida popularmente como «a cidade do aceiro» (*Steel City*) polas numerosas empresas siderúrxicas que posuía, e «a cidade das pontes» (*City of Bridges*) polas 446 pontes que conectan os distintos barrios da urbe.

Ademais do aceiro, Pittsburgh foi líder na fabricación doutros materiais importantes coma o aluminio e o vidro e na industria do petróleo. Na segunda metade do século XX, a cidade sufriu un proceso de desindustrialización que fixo caer á metade a súa poboación. Nos últimos anos, Pittsburgh transformouse nun importante centro para as industrias da saúde, educación e tecnoloxía.

## Notas 
## Véxase tamén 
### Ligazóns externas 
*Páxina oficial
Salamina

**Salamina** pode ser:

* o ser mitolóxico Salamina,:filla de Asopo e de Metope;
* a illa de Salamina, no golfo Sarónico, no mar Exeo; 
* a batalla de Salamina, librada en devandita illa entre gregos e a persas no ano 480 a. C.; 
* a antiga cidade de Salamina, en Chipre; 

;En Colombia
* o concello de Salamina, no departamento de Caldas, en Colombia.
* o concello de Salamina, no departamento de Magdalena, en Colombia.
Ponte das Américas

A **Ponte das Américas** (Puente de las Américas en castelán) é un viaduto localizado en Panamá na entrada do océano Pacífico da Canle de Panamá. Construíuse en 1962 e foi a única ponte permanente entre o norte e o sur de América ata a construción da Ponte Centenario en 2004.

## Galería de imaxes 

Ficheiro:US Navy 040810-N-7631T-004 The guided missile frigate USS John L. Hall (FFG 32) departs for sea in preparation for PANAMAX 2004.jpg
Ficheiro:USS_THOMAS_S._GATES_(CG_51)_sails_under_the_Bridge_of_the_Americas.jpg
Ficheiro:US Navy 040821-N-6811L-099 USS Portsmouth (SSN 707) passes under the Bridge of America as she transits through the Panama Canal.jpg
Ficheiro:Puente de las americas.jpg

## Véxase tamén 
### Ligazóns externas 
* Nicolas Janberg's Structurae.
Teixeiro, Curtis, Curtis

**Teixeiro** é un lugar da parroquia de Santa Eulalia de Curtis e é capital do concello de Curtis. Segundo o INE en 2023 tiña 1227 habitantes (614 homes e 613 mulleres).

## Toponimia 
O topónimo «Teixeiro» é un fitónimo que fai referencia a un lugar ou bosque de teixos (do latín *taxu*), unha árbore que debeu ser en tempos antigos abondosa en Galiza. Do mesmo xeito acontecería co resto de topónimos «Teixeiro» e «Teixeira» espallados pola xeografía galega. Alén disto, non se considera probábel que teña que ver co tobo do porco teixo, significado co cal o vocábulo «teixeiro» ―tamén «teixeira»― aparece en varios dicionarios galegos.

Esta estendida relación do topónimo coa árbore semella que non deu convencido os estudosos da historia local, os cales teñen proposto diferentes hipóteses alternativas. Deste xeito, segundo Cabanas López o nome procedería das telleiras, dada a presenza de arxila na zona e a posibilidade desta ser traballada para o campamento romano da Ciadella, así como a referencia a dúas telleiras no Catastro de Ensenada de 1752. Desde outra perspectiva, para Vázquez Rouco podería provir de testeiro, xa que Teixeiro era cabeza do couto do Rincón e testaba co couto de Santaia e coa provincia de Santiago.

Por outra banda, tendo sido Teixeiro cabeza do couto do Rincón primeiro, e do barrio do Rincón despois, os seus habitantes reciben, segundo as fichas recolleitas para a redacción do *Diccionario geográfico popular de España* de Camilo José Cela, o xentilicio de rinconenses. Recóllese tamén nesa fonte estoutro xentilicio: Teixeirón.
* *Festas, queixos e terneiros, os da vila de Teixeiro*.
* *Leite, queixos e terneiros, os de Curtis e Teixeiro*.

miniatura|Cabalos polas rúas de Teixeiro (2016).
### Festas e celebracións 
* Feira tradicional, os días 5 e 18 de cada mes na praza do concello.Inaugurouse en agosto de 1915 e orixinalmente celebrábase nas inmediacións da estación o último día de cada mes. Con todo, anteriormente xa se realizaba un mercado diante da estación os días 19.
* Festa da Xuventude, a segunda ou terceira fin de semana de xullo.Celébrase desde 1944, cando a fábrica de Llofar realizou unha verbena polo seu cuarto aniversario.
* Festa do Cabalo, os primeiros domingos de agosto en Teixeiro.
* Festas patronais, na honra da Nosa Sr.ª dos Remedios, os días 8 e 9 de setembro.
* Festa do Cogumelo, os últimos domingos de outubro en Teixeiro.

## Galería de imaxes 

Ficheiro:Teixeiroestacion.JPG|Letreiro da estación de tren
Ficheiro:Pavilhom polidesportivo de Teixeiro, Cúrtis.jpg|Pavillón polideportivo
Ficheiro:Instalaçons desportivas em Teixeiro, Cúrtis.jpg|Instalacións deportivas
Ficheiro:Igreja de Teixeiro, Cúrtis.jpg|Igrexa da Nosa Señora dos Remedios
Ficheiro:Pueblo Lavanda.jpg|
Ficheiro:Antigo paso a nivel en Teixeiro, Curtis, Galiza - 1.jpg|Antigo paso a nivel
Ficheiro:Antiga cheminé do forno da fábrica de arsénico e produtos químicos LLOFAR, Teixeiro, Cúrtis (1).jpg|Antiga cheminea do forno da fábrica de arsénico e produtos químicos LLOFAR

## Lugares e parroquias 
### Lugares de Curtis 
### Parroquias de Curtis 
## Notas 
## Véxase tamén 
### Bibliografía 
* 
* 
* 
*
Teixeiro

Como topónimo **Teixeiro** pode referirse a:

;En Galiza
***Teixeiro**, parroquia do concello de Lugo;
****Teixeiro**, lugar de dita parroquia;
***Teixeiro**, lugar da parroquia de Curtis, no concello de Curtis;
***Teixeiro**, lugar da parroquia de Muro, no concello de Láncara;
***Teixeiro**, lugar da parroquia de San Xurxo de Lourenzá, no concello de Lourenzá;
***Teixeiro**, lugar da parroquia de Bravos, no concello de Ourol;
***Teixeiro**, lugar da parroquia de Vilamourel, no concello de Paderne;
***Teixeiro**, lugar da parroquia das Somozas, no concello das Somozas;
***O Penedo de Teixeiro**, lugar da parroquia de Curtis, no concello de Curtis.

;Monte de Galiza

***Monte Teixeiro**, no concello de Baleira.

;Deportes

***SDC Teixeiro**, equipo de fútbol galego de Teixeiro, no concello de Curtis.

## Véxase tamén
### Outros artigos
*
***Centro penitenciario de Teixeiro**, cárcere situado no lugar de Paradela, preto da vila de Teixeiro, no concello de Curtis,
Santiago Apóstolo

dereita|miniatura|Mapa de Galicia no que se indican os concellos con parroquias baixo a advocación de Santiago o Apóstolo.
Houbo dous Apóstolos que recibiron o nome de **Santiago**:

*Santiago o Maior, fillo de Zebedeo. Segundo a tradición, os seus restos residen na Catedral de Santiago de Compostela.

*Santiago o Menor, fillo de Alfeo, tamén chamado Santiago Alfeo.
Ingapirca

miniatura|250px|Vista de Ingapirca.
miniatura|250px|Ingapirca, templo do sol.
**Ingapirca** é un complexo arqueolóxico inca-cañarí localizado na provincia de Cañar, Ecuador a 60&nbsp;km da cidade de Cuenca e a 3.160 metros de altura. De estrutura elíptica era un templo dedicado ó sol, aínda que tiña tamén unha finalidade estratéxica e administrativa. Consérvanse ruínas dun cemiterio, de observatorios solares, baños, depósitos, residencia dos sacerdotes.

## Véxase tamén 
### Ligazóns externas 
* Páxina oficia do complexo arqueolóxico
Polinización

miniatura|dereita
A **polinización** consiste na transferencia de grans de pole (gameto masculino) desde os estames cara ao pistilo da planta, a estrutura que contén o óvulo (gameto feminino). O transporte do pole pódeo realizar un axente físico como o vento (plantas anemófilas) ou un axente animado (plantas zoófilas).

## Polinización e agricultura 
Na agricultura, o desexo de obter froito ou sementes en abundancia levou a maioría das veces a empregar plantas que non dependan xa de vectores externos para a polinización, ou polo menos que empreguen un vector superabundante como o vento. Por exemplo, a maioría de cereais son anemógamos ou directamente autógamos. Con todo, moitos outros cultivos agrícolas (por exemplo, moitos froitos e hortalizas) dependen da polinización realizada por insectos e outros animais.

É un erro crer que a polinización é un "servizo ecolóxico gratuíto" da natureza. Unha polinización efectiva necesita algúns recursos, por exemplo refuxios de vexetación natural prístina e hábitats adecuados para os polinizadores. Cando estes se reducen ou se perden, limitase a actividade dos polinizadores e necesitanse prácticas de xestión adaptábel para manter os medios de subsistencia.

miniatura|300px|Polinización polo vento (anemófila) dun piñeiro.
En todo o mundo a diversidade agrícola e dos agroecosistemas afronta o perigo de que as poboacións de polinizadores están diminuíndo. Por exemplo, en 1994, en California, os produtores de améndoas tiveron que importar abellas melíferas doutros estados dos Estados Unidos para aseguraren a polinización dos seus cultivos. Os principais causantes deste problema son a fragmentación dos hábitats, as substancias químicas agrícolas e industriais, os parasitos e as enfermidades, así como a introdución de especies exóticas.

## Véxase tamén 
### Outros artigos  
* Trampa para a polinización
Romano Prodi

**Romano Prodi**, nado en Scandiano o 9 de agosto de 1939, é un político italiano de centro-esquerda. Dende 1996 ata 1998, foi Primeiro Ministro de Italia (sucedido por Silvio Berlusconi); dende 1999 ata 2004, foi Presidente da Comisión Europea (sucedido por José Manuel Durão Barroso). Volveu ser Primeiro Ministro de Italia desde abril do ano 2006 ata xaneiro de 2008, cando en medio dunha grave crise do país, perdeu unha moción de confianza que levou á convocatoria de novos comicios en abril.

En marzo de 2008, Prodi anunciou a súa retirada da política profesional.

Adóitase referirse a el como *il Professore* (o profesor).

## Vida 
### Persoal 
Naceu en Scandiano, na provincia de Emilia-Romaña. É o oitavo dos nove fillos que tiveron Mario Prodi, enxeñeiro de profesión, e a súa dona Enrica, profesora.

Casou con Flavia Franzoni en 1969 e ten dous fillos. Vive en Boloña.

### Académica 
Romano Prodi estudou Dereito na Universidade Católica do Sagrado Corazón, en Milán. En 1963, comezou a traballar na Universidade de Boloña, onde se fixo profesor no ano 1971, posto no que permaneceu ata 1999.

### Política 
Xa en 1978, foi Ministro de Industria baixo o goberno de Giulio Andreotti.
En 1995, comezou a dirixir a coalición de centro-esquerda italiana O Olivo, gañando en 1996 as eleccións para, en 1998, perde-lo goberno por rupturas dentro da súa coalición.

Dende setembro de 1999, foi Presidente da Comisión Europea, un cargo no que presenciou algún dos máis importantes episodios na historia de Europa (a introdución do euro ou a ampliación de 2004, por exemplo). En 2004, foi substituído por José Manuel Durão Barroso e volveu á política italiana.

No ano 2006, en abril, gañou de novo as eleccións en Italia por unha estreita marxe de votos, que provocou que, por exemplo, non tivese máis que dous escanos de vantaxe no Senado. O mandato dura menos de dous anos, xa que en xaneiro de 2008 perde unha moción de confianza e dimite do seu cargo.
1303

## Acontecementos 
* Bonifacio VIII funda a universidade de Aviñón.
* Bieito XI é elixido papa.
* Terremoto en Alexandía, resultando severamente danado o faro.

*

## Nacementos 
* Santa Bríxida, morta en 1373
* Catarina de Valois-Courtenay, emperatriz titular do Imperio Latino de Constantinopla (m. 1346).

## Mortes 
* 11 de outubro - Bonifacio VIII, papa (1294-1303), nado en 1235.

Historia ano a ano
Jiří Wolker

[dereita|miniatura|statue of Jiří Wolker in [Prostějov]]
**Jiří Wolker**, nado o 29 de marzo de 1900 e finado o 3 de xaneiro 1924, foi un poeta, dramaturgo e xornalista checo, un dos fundadores do Partido Comunista de Checoslovaquia en 1921.

## Traxectoria 
A súa primeira obra poética foi *Host do domu* (Benvido, convidado) (1921) e nese ano apareceu tamén o poema longo *Svatý kopeček* que o converteron nunha revelación do panorama poético checo. Morreu de tuberculose en plena xuventude.

## Galería de imaxes

Ficheiro:Jiri Wolker bust in Prostejov.jpg
Ficheiro:Rodny dum Jiriho Wolkera.JPG
Salvación

[miniatura|dereita|Segundo a doutrina cristiá, Cristo morreu pola salvación dos [Humanidade|homes.]]
A **salvación** é un concepto relixioso que implica a obtención da gloria e da benaventuranza eternas. En teoloxía o seu estudo coñécese como soterioloxía. Para o cristianismo, a salvación é un dos conceptos espirituais máis importantes, entendida como a liberación da escravitude do pecado e da condenación, o que resulta na vida eterna con Deus no Reino de Deus.
Calzone

***Calzone*** é unha variedade de pizza, caracterizada por dobrarse á metade antes de asar. Contén queixo (mozzarella e ricotta ou algunha outra variedade como parmesano ou provolone), carne, verduras etc., e é frecuentemente servida con salsa de tomate.miniatura|*Calzone fritto*.|centro
Hewlett-Packard

:*"HP" redirixe aquí; se quere ver o artigo sobre a popular serie de novelas, véxase Harry Potter.*

**Hewlett-Packard**, comunmente coñecida como **HP** é unha das compañías tecnolóxicas máis importantes do mundo. Fundada en 1939 ten a súa sede central en Palo Alto (California, EUA). Ten presenza nos campos da informática, impresión e imaxe dixital ademais de vender software e servizos.

## Véxase tamén 
### Outros artigos 
### Ligazóns externas 
* Páxina web de HP
ISSN

**ISSN** ou **International Standard Serial Number** é un número de oito díxitos usado para identificar de maneira única publicacións en serie, electrónicas ou de papel. O sistema ISSN adoptouse como estándar internacional ISO 3297 en 1975.

## Véxase tamén 
### Ligazóns externas 
*Centro Nacional Español del ISSN
New Firm

**New Firm** é o nome que recibiu o enfrontamento entre o Aberdeen F.C. e o Dundee United aló polos comezos da década dos 80 cando ámbolos dous clubs eran quen de facerlle boa fronte ó poderío establecido polo Celtic e mailo Rangers.

Unha etapa aquela na que o Aberdeen foi capaz de gaña-la xa desaparecida Recopa de Europa, a Supercopa de Europa tamén, un par de ligas seguidas e tamén catro copas das que tres foron de xeito consecutivo. Namentres o Dundee Utd. foi máis modesto en canto a fitos acadados ó gañar unha liga, chegar ás semifinais da Copa de Europa na tempada seguinte e a unha final da Copa da Uefa algúns anos despois.

Arestora esta rivalidade, e xa dende hai uns anos, está certamente escangallada por mor do baixón que ámbolos dous conxuntos sufriron trala perda dos seus xogadores máis salientables que tiveran contribuído a semellantes éxitos.
Provincia de Albacete

A **provincia de Albacete** é unha das cinco nas que se divide a comunidade autónoma de Castela A Mancha. Limita ó norte con Cuenca, ó leste coa Comunidade Valenciana, ó sur con Murcia e Granada e ó oeste con Cidade Real e Xaén.

A provincia ten unha poboación de 384.640 habitantes (2005). A súa capital é Albacete e as localidades máis importantes ademais da capital son Hellín, Villarrobledo, Almansa e La Roda.

## Véxase tamén 
* Lista de concellos de Albacete
* Provincias de España

### Ligazóns externas 
* Deputación provincial de Albacete
Lista de concellos de Almería

miniatura|400px|Mapa dos concellos de Almería

Lista de concellos da provincia de Almería:

## Véxase tamén 
### Outros artigos 
* Concellos de Andalucía

### Ligazóns externas 
* Instituto Nacional de Estadística
Unión del Pueblo Navarro

A **Unión del Pueblo Navarro** (**UPN**) (en éuscaro *Nafar Herriaren Batasuna*) é un partido rexionalista situado á dereita do arco político. É o aliado do PP en Navarra xa que dende 1982 concorren conxuntamente ás eleccións. Ten uns 7.000 afiliados.

## Historia
Este partido político de ideoloxía conservadora fundouse o 3 de xaneiro de 1979 por Jesús Aizpún Tuero, José Ángel Zubiaur Alegre, María Isabel Berian Luri, Ignacio Javier Gómara Granada, Ramón Echeverría Burce, Feliciano Aramendía Echenique e José Javier Chourraut Burguete. Dous meses despois celebráronse as Eleccións Xerais de 1979, eleccións nas que obtivo 28.248 votos (un 0,16%) e un escano no Parlamento, ocupado por Jesús Aizpún Tuero. Un mes despois, nas eleccións forais acadaron 40.764 votos e 13 escanos (de 70) e 3 alcaldes e 46 concelleiros.

O ideario de UPN autodefínese como navarrismo (se ben este termo só fai referencia á Navarra española e non á francesa) e caracterízase pola súa radical oposición á incorporación da parte de Navarra que actualmente pertence ó estado español á Comunidade Autónoma Vasca.

En 1983 coa desaparición de UCD ingresan dúas terceiras partes dos órganos directivos deste partido en UPN. En 1987 obtén a alcaldía de Pamplona por primeira vez. En 1991 firma un pacto de colaboración institucional co Partido Popular.

En 1995 o ata entón presidente do partido Juan Cruz Alli Aranguren abandona o partido e crea un propio co que forma o tripartito PSN-CDN-EA que conta co apoio de Esquerda Unida e logra formar Goberno, aínda que ó ano seguinte, Javier Otano Cid, presidente socialista, se ve involucrado no caso Urralburu e Miguel Sanz é investido presidente.

Dende entón, a UPN preséntase ás eleccións xerais e forais coligado co Partido Popular sendo sempre esta coalición o partido ou coalición máis votado.

Dende fai anos manifestaron intencións de querer modificar a Constitución para derogar a disposición número 4 relativa a unha posible unificación co País Vasco. 

O 22 de outubro de 2008 o PP anunciou que se suspendía o pacto de colaboración institucional de ambos partidos, alegando que a dirección de UPN defendía a abstención na votación dos Orzamentos Xerais do Estado de 2009, cando o PP pretendía votar en contra da súa aprobación. Nesta votación un dos deputados de UPN, Carlos Salvador, seguiu as directrices acordadas por UPN, absténdose; mentres que o outro, Santiago Cervera, votou en contra, seguindo as consignas do grupo parlamentario popular no que ambos estaban adscritos.

O 28 de outubro de 2008, o Partido Popular anuncia a ruptura do pacto de 1991 que unían a UPN e PP, e os populares anuncian a súa intención de refunda-lo partido en Navarra.

## Resultados electorais

## Presidentes
*D. Javier Gómara 1979-?
*D. Jesús Aizpún Tuero ?-1997
*D. Miguel Sanz Sesma 1997-actualidade

## Véxase tamén 
### Ligazóns externas 
* Páxina Oficial da Unión do Pobo Navarro
Artaxerxes

O nome **Artaxerxes** pode referirse a varios reis de Persia da dinastía aqueménida:

* Artaxerxes I
* Artaxerxes II Memnon
* Artaxerxes III Oco
* Artaxerxes IV Arsés, fillo de Artaxerxes III de Persia e sucesor seu (-338--336).
* Besos, sátrapa de Bactriana baixo o reinado de Darío III Codomano, asasino do mesmo e autoproclamado como Artaxerxes V.

Tamén pode referirse a:
* Artaxerxes, ópera de Thomas Arne.
Lista de concellos de Asturias

miniatura|300px|Mapa municipal.
**Listaxe dos 78 concellos do Principado de Asturias**:
miniatura|300px|Mapa Comarcal.

## Notas
Lista de concellos de Ávila

**Lista de concellos da provincia de Ávila**:
300px|miniatura|Mapa dos concellos da provincia de Ávila|dereita

## Notas
Artaxerxes V

**Besos** (falecido no ano -329) foi un nobre persa.

Sátrapa de Bactriana baixo o reinado de Darío III, matou a este rei e autoproclamouse rei co nome de **Artaxerxes V**. Foi logo derrotado por Alexandre o Grande.
Lista de concellos de Castelló

**Lista de concellos da provincia de Castelló**:

400 px|dereita|miniatura|Mapa dos concellos da provincia de Castelló
Dunfermline Athletic F.C.

O **Dunfermline Athletic Football Club** é un equipo escocés de fútbol da localidade de Dunfermline, na rexión de Fife, que foi fundado aló polo ano 1885. Tamén son coñecidos polo alcume de *"The Pars"*.

Xoga os seus encontros coma equipo da casa no East End Park perante un máximo de 12.509 seareiros.

A súa indumentaria está composta por unha camisola a franxas verticais das cores branca e negra, un pantalonciño negro e unhas medias cor negra tamén.

## Títulos 
*Scottish First Division: 1988–89, 1995–96, 2010–11
*Scottish Cup: 1961, 1968

## Véxase tamén 
### Ligazóns externas 
*Páxina oficial do club
Xerxes II

**Xerxes II** foi un rei persa, o fillo e sucesor de Artaxerxes I.

## Traxectoria 
Logo dun reinado de corenta e cinco días, foi asasinado en -424 por orde do seu irmán Sogdiano, que foi asasinado despois por Darío II.

É un personaxe histórico pouco coñecido, esencialmente polos escritos de Ctesias. Era supostamente o único fillo lexítimo de Artaxerxes I e da súa esposa Damaspia. Sábese que exerceu como príncipe herdeiro.

A última inscrición que menciona a Artaxerxes I en vida pode ser datada o 24 de decembro de -424. Xerxes aparentemente tomou o trono pero dous dos seus irmáns ilexítimos reclamárono para si. O primeiro era Sogdiano, o fillo da concubina Alogyne de Babilonia. O segundo era Oco, o fillo da concubina Cosmartidene de Babilonia. El casou coa súa media irmá Parisátide, a filla de Artaxerxes I e da concubina Andia de Babilonia.

Supostamente Xerxes só era recoñecido en Persia e Sogdiano en Elam. A primeira inscrición de Darío II pode ser datada o 10 de xaneiro de -423, era xa sátrapa de Hircania e pronto foi recoñecido polos medos, babilonios e exipcios.

Foi supostamente embriagado e asasinado por Pharnacyas e Menostanes ás ordes de Sogdiano.

Aínda que Sogdiano gañou aparentemente o apoio das súas rexións, morreu uns meses máis tarde. Darío II chegou así a ser o único gobernante do Imperio Pérsico reinando ata -404.
Darío II

**Darío II**, chamado orixinalmente *Oco* e a miúdo co alcume de *Nothus* "bastardo", foi rei de Persia de -423 a -404. 
## Traxectoria 
Artaxerxes I, morreu pouco despois do 24 de decembro de -424, e sucédeo o seu fillo Xerxes II. Logo dun mes e medio Xerxes foi asasinado polo seu irmán Sogdiano. O seu irmán ilexítimo, Oco, sátrapa de Hircania, rebelouse contra Sogdiano, e logo dunha breve loita matouno, e atallou a tentativa de traizón do seu propio irmán Arsites para imitar o seu exemplo.

Oco adoptou o nome a **Darío** aínda que nas crónicas é chamado *Nothus*, significando "o bastardo". Nin Xerxes II nin Sogdiano están rexistrados nas numerosas taboíñas babilonias de Nippur, nestas o reinado de **Darío II** segue inmediatamente despois ao de Artaxerxes I.

Do reinado de Darío sabemos moi pouco, só que el era bastante dependente na súa esposa Parisátide. Unha rebelión dos Medos en -409 é mencionada por Xenofonte. Nos textos de Ctesias rexístranse algunhas intrigas do harén, nos que gañou parte da súa mala reputación.

Como o poder de Atenas quedou intacto non se entremeteu en asuntos gregos, nin o provocou o apoio que os atenienses deron en -413 ao rebelde Amorges en Caria, nin cando o poder ateniense foi roto no mesmo ano ante Siracusa.

Deu as ordes aos seus sátrapas de Asia Menor, Tisafernes e Farnabazo, para atrasar o envío de tributos dos pobos gregos, e así empezar unha guerra con Atenas, para este propósito aliáronse con Esparta. En -408 mandou ao seu fillo Ciro a Asia Menor, para continuar a guerra con máis ardor. En -404 Darío II morre, logo dun reinado de dezanove anos, sucedéndoo Artaxerxes II.
Artaxerxes II

**Artaxerxes II Memnón** (c. -436 - -358) foi rei de Persia desde -404 ata a súa morte.
## Traxectoria 
[miniatura|90px|esquerda|**Artaxerxes II** nunha [moeda aqueménida (ca. 330-300 a. de C.).]]
Defendeu a súa pretensión ao trono contra o seu irmán Ciro o Novo, o cal foi derrotado e morto na Batalla de Cunaxa no ano -401, e contra un levantamento dos sátrapas (gobernadores) das provincias occidentais (-366 - -358).

Tamén se enfrontou nunha guerra contra os espartanos (outrora aliados de Persia), os cales, baixo Axesilao, invadiron Asia Menor. Para vencer aos espartanos, Artaxerxes subornou a Atenas, Tebas e Corinto, cidades que se levantaron contra Esparta, iniciando a Guerra de Corinto. En -386 Artaxerxes II, abandonando aos seus aliados, pactou con Esparta a Paz de Antálcidas. Este tratado devolveu o control das cidades gregas de Xonia e Eolia na costa de Anatolia aos persas, mentres deixaba a Esparta como poder dominante na Grecia peninsular.

Malia o seu éxito en Grecia, Exipto, que se rebelara con éxito a principios do seu reinado, permanecía independente. O intento de reconquistar Exipto en -373 foi un fracaso total, pero nos seus últimos anos os persas lograron esmagar a un exército conxunto exipcio-espartano que pretendía conquistar Fenicia.

## Actividade construtora 
* En Susa: restaurouse o palacio de Darío I e un baluarte das fortificacións Sud-orientais.
* En Ecbatana: constrúese unha apadana e tráense novas estatuas.

En cambio non hai evidencias de moita actividade en Persépole.

## Véxase tamén 
* Artaxerxes I
* Imperio Persa
Artaxerxes IV

**Artaxerxes IV Arsés**, rei de Persia da dinastía aqueménida (-338--336). É coñecido como **Arsés** nas fontes gregas, e probabelmente fose ese o seu verdadeiro nome antes de ascender ao trono, cando elixiu entón ou nome de **Artaxerxes** como outros reis persas anteriores, incluído o seu pai.

## Traxectoria 
Era o fillo máis novo de Artaxerxes III Oco, e non era esperada a súa sucesión ao trono de Persia; esta produciuse tralo asasinato do seu pai e de gran parte da súa familia polo eunuco Bagoas, o poderoso visir que urdira o seu plan de vinganza debido á súa caída en desgraza ante Artaxerxes. Bagoas planificou seguir no seu cargo substituíndo a Artaxerxes polo seu fillo Arsés, o cal Bagoas pensaba que sería máis fácil de controlar. Arsés resultou ser pouco máis que un soberano monicreque durante o seu efémero reinado, mentres Bagoas era quen tiña o poder realmente tralo trono.

Descontento con esa situación de dependencia de Bagoas, e posibelmente baixo a influencia dos nobres dá corte, que desprezaban ao eunuco, Arsés decidiu finalmente a eliminación de Bagoas. Con todo, o visir actuou de novo en primeiro lugar ante a ameaza contra a súa persoa, e conseguiu envelenar a Arsés (-336). A continuación, o visir escolleu a un curmán de Arsés para ocupar ou trono persa, quen gobernaría como Darío III.

O aspecto principal do breve reinado de Arsés foi a crecente hostilidade na fronteira occidental do Imperio persa co reino de Macedonia durante o reinado de Filipo II e Alexandre III, que finalmente desembocaría en guerra durante o reinado do sucesor de Arsés, Darío III.
Provincia de Almería

A **provincia de Almería** pertence á comunidade autónoma de Andalucía. A súa capital é a cidade de Almería.

Ten unha superficie de 8.774&nbsp;km2 e unha poboación de 612.315 habitantes (2005).

As principais poboacións son:
Provincia de Ávila

miniatura|dereita|250px|Lagoa grande de Gredos

A **provincia de Ávila** forma parte da comunidade autónoma de Castela e León. A súa capital é Ávila e conta cunha poboación de 167.032 habitantes e unha superficie de 8.050&nbsp;km².

Xeograficamente distínguense tres rexións diferenciadas:

* A zona norte, continuación da Meseta Norte, caracterizada polas súa paisaxe chá e os seus materiais sedimentarios. É unha zona de clima continental con longos e fríos invernos e veráns curtos pero calorosos. Comprende as comarcas da Moraña e a Terra de Arévalo.
* A zona central, onde se localizan as zonas de montaña (Serra de Gredos, Serra da Paramera, Serra de Ávila, Serra de Villafranca) coas súas grandes formacións de granito que alcanzan a súa maior altitude na Praza do Mouro Almanzor, que con 2.596 metros é o cume culminante da Serra de Gredos e a máis elevada de todo o Sistema Central. O seu clima de montaña caracterízase en moitas zonas por temperaturas moi baixas no período invernal e veráns curtos e pouco calorosos.
* Para rematar, a zona sur que comprende o Val do Tiétar e o Val do Alberche, caracterizado pola súa baixa altitude e un clima máis benigno. Nesta parte é fácil atopar cultivos de laranxeiras e de oliveiras. As poboacións máis importantes desta zona son Areas de San Pedro e Candeleda.
Lista de rañaceos en Galicia

[miniatura|[Torre Costa Rica|Torre Hercón, na Coruña. Cos seus 119 metros é dende 1975 o edificio máis alto de Galiza.]]
Esta é unha **lista dos rañaceos máis altos de Galiza**:

## Notas 
## Véxase tamén 
### Ligazóns externas 
* Emporis.com .
Praia de La Malva-rosa

A **praia de La Malva-rosa** (en valenciano: *Platja de la Malva-rosa*) é a praia urbana por excelencia de Valencia. Ten unha lonxitude de 1.800 m, cunha anchura media de 60 m e dispón da Bandeira Azul da Fundación Europea de Educación Ambiental.

O seu nome, así como o do barrio situado xunto a ela, data de 1848 e débese a un xardineiro, Félix Robillard, quen por aquel entón exercía o cargo de xardineiro maior do Botánico. A praia, que nos tempos antigos era utilizada para desembarcar a pesca e o intercambio de comercio entre os diferentes poboados próximos á capital, foise convertendo no canto de descanso da burguesía valenciana. Entre os seus ilustres veraneantes atopábanse Joaquín Sorolla e Vicente Blasco Ibáñez.

Na actualidade, esta ampla e aberta praia, de area fina e dourada, presenta un aspecto moi animado tanto na propia praia, pola calidade e cantidade de servizos que ofrece como no Paseo Marítimo que a delimita, cuxa construción comezou en 1980, e que alberga restaurantes e cafeterías. Dispón de postos de socorrismo e unha zona adaptada para o baño das persoas de mobilidade reducida.

## Véxase tamén 
### Ligazóns externas 
*Praia da Malva-rosa
Comodoro Rivadavia

**Comodoro Rivadavia** (moitas veces denominada simplemente **Comodoro**) é a cidade máis poboada da provincia do Chubut e a cabeceira do departamento Escalante; está situada no centro leste da Patagonia (Arxentina), no centro da zona hidrocarburífera do golfo San Jorge, que foi o motor do crecemento desta cidade.

Comodoro Rivadavia é un concentrador comercial e de transporte da rexión e é un importante punto de exportación de petróleo. Un gasoduto conecta a Comodoro Rivadavia con Bos Aires, desde 1960. Fundada en 1901, prosperou dende 1907, cando as perforacions en procura de auga atoparon petróleo. Entre 1946 e 1957 foi capital da Zona Militar de Comodoro Rivadavia, que comprendería o actual sur de Chubut e norte da provincia de Santa Cruz.

Ten unha poboación de 135.632 habitantes.
Estadio Olímpico de Berlín

O **Estadio Olímpico de Berlín** é un estadio deportivo de Berlín. Antes da construción do actual estadio levou ese nome o estadio construído por Otto March para os finalmente non celebrados Xogos Olímpicos de 1916. O estadio actual realizouno Werner March para os Xogos Olímpicos de 1936.
miniatura|Estadio Olímpico de Berlín
## Véxase tamén 
### Ligazóns externas 
* Berlin Olympiastadion
Artaxerxes III

**Artaxerxes III Oco** (*Artaxerxes Ochus*) rexeu Persia desde o ano -358 ata o -338. 

## Traxectoria 
[miniatura|esquerda|90px|**Artaxerxes III** como [faraón exipcio nunha moeda aqueménida]]
Fillo e sucesor de Artaxerxes II, foi sucedido por Artaxerxes IV Arsés. Pouco despois de asumir o trono, matou a moitos dos seus parentes para protexer a Persia de posíbeis guerras civís. En -343 Artaxerxes III derrotou a Nectanebo II de Exipto, e fixo que o país volvese ser unha satrapía persa.

Artaxerxes foi asasinado polo seu visir, Bagoas.
Censo

[miniatura|Recollida de datos censais nos [Países Baixos no ano 1925.]]
O **censo** é un conxunto de operacións pola que se reúnen, elaboran e publican datos sobre cada membro dunha poboación, non necesariamente humana.

Os censos de poboacións dun país ou territorio é a principal fonte de datos demográficos pola gran cantidade de información que procesa: dá unha fotografía da poboación, describe estatisticamente as poboacións consideradas desde un punto de vista cuantitativo . É a fonte primaria das estatísticas básicas de poboación que son necesarias para fins gobernamentais e aspectos de planificación económica e social.

Úsase: 
:Como base para a análise e a avaliación demográfica. 
:Para proxectar, establecer e desenvolver políticas de goberno. 
:Para facer estimacións das distintas variables captadas no Censo. 
:Como "marco muestral" para enquisas. 
:Como referencia para as estatísticas continuas. 
:Para determinar os sistemas electorais dun país.

## Notas